open-index/open-wikipedia-markdown huggingface dataset:
కుప్పాంబిక

thumb|(చిత్రకారిణి - రూప)
తొలి తెలుగు రామాయణ కర్త అయిన గోన బుద్దారెడ్డి కుమార్తె **కుప్పాంబిక** మల్యాల గుండనాథుని భార్య. ఈమె తొలి తెలుగు కవయిత్రిగా గుర్తింపు పొందినది. తన భర్త మల్యాల గుండనాథుడు మరణించిన తర్వాత బూదపురం (నేటి భూత్పూరు)లో సా.శ.1276లో ఒక శాసనం వేయించింది. ఈమె రచనలు కాని, వాటిపేర్లు కాని లభ్యం కాలేవు. అయిననూ అయ్యలరాజు తన సంకలన గ్రంథంలో కుప్పాంబిక పద్యాలను ఉదహరించాడు.

## వంశ వివరాలు
గోన బుద్ధారెడ్డి కూతురు కుప్పాంబిక. కుప్పాంబిక చరిత్ర కేవల కల్పనా కథ కాదు. శాసనస్తమయిన ఆధారాలు ఉన్న అస్తిత్వం ఆమెది. బుద్ధారెడ్డి రంగనాథ రామాయణంలో అత్యధిక భాగం ద్విపదగా రాసిన మహాకవి. అతని కొడుకులిద్దరూ కూడా (జంట) కవులే. కాచ భూపతి, విట్ఠల రాజు ద్విపదలోనే ఉత్తర రామాయణం రాశారని ఆ కావ్యంలోనే ఉంది. వాళ్ల సోదరి కుప్పాంబిక. ఈమె మల్యాల గుండన మంత్రి భార్యామణి. భూస్వామ్య భావజాలం ప్రభావంలో పుట్టిపెరిగిన పదజాలం ప్రకారం కుప్పాంబిక వీరపుత్రి - వీరపత్ని కూడా. అయితే 1270 దశకంలో గుండయ్య చనిపోయిన తర్వాత, కుప్పాంబికే పాలన పగ్గాలు చేపట్టిందంటారు. అప్పటికామెకి 35-40 సంవత్సరాల వయసుంటుందేమో. అంచేత ఆమెని వీర వనిత అనడం సబబు.

## రచనా శైలి

‘నవజాతాంబకు డేయు సాయకములన్ వర్జింపగా రాదు, నూ
తన బాల్యాధిక వనంబ మదికిన్ ధైర్యంబు రానీయ ద
త్యనురక్తిన్ మిముబోంట్లకున్ దెలువ నాహా! సిగ్గుమైకోదు, పా
వన వంశంబు స్వతంత్రమీయదు, చెలీ! వాంఛల్ తుదల్ముట్టునే’


ఉక్కిరిబిక్కిరి చేసే ‘యవనవ్వనం’ ఎవరినీ క్షమించదు. ‘వాంఛల్ తుదల్ముట్ట’డం కూడా సహజమే. సిగ్గు కూడా ఎవరికీ తప్పని ఓ సహజావస్థ. వీటన్నిటికీ తోడు, ‘పావన వంశంబు’లో పుట్టిన వాళ్లకి - ముఖ్యంగా ఆడపడుచులకి - అదనంగా సంప్రాప్తించే దుర్గతి మరొకటి ఉంది; అదే పారతంత్య్రం

## మూలాలు

వర్గం:మహబూబ్ నగర్ జిల్లా ప్రాచీన కవులు
వర్గం:మహబూబ్ నగర్ జిల్లా కవులు
వర్గం:తెలుగు కవులు
వర్గం:మహబూబ్ నగర్ జిల్లా వ్యక్తులు
పాగ పుల్లారెడ్డి

ప్రముఖ నిజాం వ్యతిరేక ఉద్యమకారుడు, రాజకీయ నాయకుడైన **పాగ పుల్లారెడ్డి** 1919, మే 2న జన్మించాడు. చిన్న వయస్సులోనే తల్లిదండ్రులు మరణించగా గద్వాల మహారాణి ఆదిలక్ష్మి దేవమ్మ సహాయంతో విద్యాభ్యాసం పూర్తిచేశాడు. 1947-48 కాలంలో హైదరాబాదు సంస్థానం భారత యూనియన్ లో విముక్తి కావడానికి చేపట్టిన ఉద్యమంలో చేరి చురుకుగా వ్యవహరించాడు. 3 మాసాలు గౌతు లచ్చన్న నిర్వహించిన సైనిక శిభిరంలో శిక్షణ పొంది కర్నూలు ప్రాంతం డిక్టేటరుగా నియమించబడ్డాడు. విమోచనోద్యమ అనంతరం 1952లో గద్వాల-ఆలంపూర్ ద్విసభ్య నియోజకవర్గం నుంచి హైదరాబాదు రాష్ట్ర శాసనసభకు ఎన్నికైనాడు. 1968లో గద్వాల పురపాలక సంఘ చైర్మెన్ గా, 1972లో గద్వాల నుంచి శాసనసభ సభ్యుడిగా ఎన్నికైనాడు. 1984-87 కాలంలో గద్వాల వ్యవసాయ మార్కెట్ కమిటి చైర్మెన్ గా పనిచేశాడు. కళారంగానికి ఎంతో కృషిచేసి కళారంగపోషకుడిగా పేరుపొందినాడు. 198లో గద్వాలలో లలితకళాభివృద్ధి సంఘం ఏర్పాటుచేయడమే కాకుండా బాలభవన్ లాంటి సంస్థల అభివృద్ధికి పాటుపడ్డాడు. ప్రతినెల సాహితీసాంస్కృతిక కార్యక్రమం నిర్విరామంగా నిర్వహించాడు. 2010, అక్టోబరు 20న మరణించాడు.

## మూలాలు

వర్గం:1919 జననాలు
వర్గం:2010 మరణాలు
వర్గం:జోగులాంబ గద్వాల జిల్లా రాజకీయ నాయకులు
వర్గం:జోగులాంబ గద్వాల జిల్లా నుండి ఎన్నికైన హైదరాబాదు రాష్ట్ర శాసన సభ్యులు
వర్గం:జోగులాంబ గద్వాల జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:తెలంగాణ విమోచనోద్యమంలో పాల్గొన్న జోగులాంబ గద్వాల జిల్లా వ్యక్తులు
పల్లెర్ల రామ్మోహనరావు

180px|thumb|right|<center>పల్లెర్ల రామ్మోహనరావు</center>
**పల్లెర్ల రామ్మోహనరావు** మహబూబ్ నగర్ జిల్లాకు చెందిన కవి, కళాకారుడు. విమోచనోద్యమకారుడు, రాష్ట్ర మంత్రిగా పనిచేసిన పల్లెర్ల హనమంతరావు ఇతని పెద్దనాన్న. రామ్మోహనరవు 1965, ఆగస్టు 9న జన్మించాడు. పాలమూరు పట్టణంలోనే విద్యాభ్యాసం చేశాడు. ప్రస్తుతం మహబూబ్ నగర్ జిల్లాలోని అడ్డాకుల మండలం వేముల గ్రామంలోని జిల్లా పరిషత్ ఉన్నత పాఠశాలలో మొదటి శ్రేణి తెలుగు పండితులుగా పనిచేస్తున్నాడు. 2014-15 విద్యా సంవత్సరానికి గానూ మార్చిన పాఠశాల తెలుగు పాఠ్యపుస్తకాలకు సమన్వయకర్తగా పనిచేశాడు. 2015-16 విద్యా సంవత్సరానికి గానూ తెలంగాణ ప్రభుత్వం మార్చాలనుకుంటున్న పాఠ్యపుస్తకాల కమిటీలో కూడా వీరు సభ్యులు. జిల్లాలోని కళాకారులను ఏకం చేసి రంగస్థల నాటకాలపై ఉపన్యాసాలు ఇవ్వడమే కాకుండా స్వయంగా భజన కీర్తనలు కూడా రచించాడు. శ్రీఅప్పన్నపల్లి ఆంజనేయస్వామి చరిత్ర, శ్రీపార్వతీశ్వర భజనకీర్తనలు రచించాడు. కళారంగానికి సంబంధించి ఇతను రాసిన ఎన్నో వ్యాసాలు వివిధ పత్రికలలో ప్రచురించబడ్డాయి. నాటకాలలో పాత్రలు కూడా వేశాడు.

## సాహితీ సేవ
పద్యం, వచన కవిత్వం రెండిటిలోనూ వీరిది అందె వేసిన చెయ్యి. మరీ ముఖ్యంగా పద్యం పాడటంలో జిల్లాలో వీరిని మించిన వారు లేరంటే అతిశయోక్తి కాదేమో! పాలమూరు అంటే వెనుకబడిన ప్రాంతం అని అందరూ అంటారు. నిజమే. కానీ ఈ కవి మాటల్లో చూడండి ఆ వెనుకబడటం ఎలాంటిదో తెలుస్తుంది...
వెనుకబడిన జిల్లా అని వెక్కిరింత మాకు 
నిజమే మరి,
ప్రజాకంటకుడైన నిజాం తోక ముడిచేవరకు వెనుకబడిన జిల్లా
వైదుష్యంతో విర్రవీగే వారి వెర్రి కుదిర్చే వరకు వెనుకబడిన జిల్లా
పాలమూరు లేబరై ప్రాజెక్టులు కడుతూ
దేశాభ్యుదయం కోసం వెనుకబడిన జిల్లా
.

## మూలాలు

వర్గం:1965 జననాలు
వర్గం:మహబూబ్ నగర్ జిల్లా రంగస్థల నటులు
వర్గం:మహబూబ్ నగర్ జిల్లా కవులు
వర్గం:జీవిస్తున్న ప్రజలు
వర్గం:మహబూబ్ నగర్ జిల్లా ఉపాధ్యాయులు
ఒమర్ ముఖ్తార్

**ఒమర్ ముఖ్తార్** (అరబ్బీ - عمر المختار) లిబియా దేశానికి చెందిన తిరుగుబాటు వీరుడు. 1912 నుండి సుమారు 20 సంవత్సరాలపాటు ఇటలీ వలసవాదానికి వ్యతిరేకంగా తిరగబాటు సలిపాడు. 1931లో ఇటలీ సైన్యానికి పట్టుబడి ఉరితీయబడ్డాడు. 
## గత జీవితం
ఒమర్ ముఖ్తార్ 1858 సంవత్సరంలో పాత ఒట్టోమాన్ సామ్రాజ్యంలోని ట్రిపోలియన్ రాజ్యభాగంలో సైరెనైకా నగరం దగ్గర జాన్ జౌర్ గ్రామంలో జన్మించాడు. అనాథ అయిన ఇతనిని, షరీఫ్-ఇ-ఘారియానీ (సెరైనికాలోని ప్రసిద్ధ హుస్సేన్ ఘారియానీ బంధువు) చేరదీసాడు. ఇతని తొలిచదువు స్థానిక మసీదులో సాగింది, అటుపైన 8 సంవత్సరాలు జఘ్ బుబ్ లోని సెనుస్సీ విశ్వవిద్యాలయంలో సాగింది. ప్రసిద్ధ సెనుస్సీ ఉద్యమానికి ఇది కేంద్రస్థానం. 1899లో ఇతర సెనుస్సీలతో కూడి, ఫ్రెంచివారికి వ్యతిరేకంగా చాద్లో జరుగుతున్న తిరుగుబాటులో పాల్గొంటున్న రబీహ్- అజ్-జుబాయ్ర్ కి సహాయకునిగా వెళ్లాడు.
## ఇటలీ దురాక్రమణ
ఇటలీ టర్కీ 1911 యుద్దకాలంలో, అడ్మిరల్ లూగీ ఫారవెల్లీ నాయకత్వంలోని ఇటలీ నౌకాదళవిభాగం లిబియా తీరానికి చేరింది. ఆ సమయానికి లిబియా భూభాగం టర్కీ ఒట్టోమాన్ సామ్రజ్యంలో అంతర్భాగంగా ఉండేది. టర్కీ యంత్రాంగాన్నీ, బలగాలనీ లొంగిపోవలసిందిగా ఫారవెల్లీ అజ్ఞాపించాడు. లేనిపక్షంలో లిబియా నగరాలలో తీవ్ర విధ్వంసం సృష్టించగలనని హెచ్చరించాడు. అయితే టర్కీ బలగాలు, వారి తోడునున్న లిబియా దళాలు లొంగిపోలేదు. ఫారెవెల్లీ ఆధ్వర్యంలో మూడు రోజులపాటు దాడిజరిగిన తర్వాత, ట్రిపోలియన్లు "ఇటలీకి కట్టుబడిన"ట్టు ప్రకటించాడు. ఒమర్ ముఖ్తార్ నాయకత్వంలో 22యేళ్ళపాటు తూర్పు లిబియాలో సాగిన తిరుగుబాటు, ఇదే నాంది. 
## గెరిల్లా యుద్ధరీతులు
వృత్తిరీత్యా ఖురాన్ బోధకుడైనా, ఎడారి యుద్ధరీతుల్లోనూ ప్రావీణ్యం ఉన్నవాడు, ఒమర్ ముఖ్తార్. స్థానిక భౌగోళిక జ్ఞానం ఉన్నకారణంగా, దాని ఆసరాగా ఇటలీ బలగాల మీద తిరగబడ్డాడు.

## పట్టుబాటు, ఉరిశిక్ష
1931 సెప్టెంబరు 11 న స్లోంటా యుద్ధంలో గాయపడినపుడు, ఒమర్ ఇటలీ సైన్యానికి పట్టుబడ్డాడు. మూడు రోజుల విచారణ అనంతరం "బహిరంగం ఉరి" శిక్ష విధింపబడింది. ఆఖరి కోరిక అడిగినపుడు, ఖురాన్ లోని "ఇన్నా లిల్లాహి వ ఇన్నా ఇలైహి రాజిఊన్" (అందరం దేవునికి చెందినవారమే, అందరం అక్కడికే పోతాం) అని బదులిచ్చాడు. 73 సంవత్సరాల వయసులో, 1931 సెప్టెంబరు 16 న అతని అనుచరుల ఎదురుగా ఉరితీయబడ్డాడు.

## చనిపోయిన తర్వాత
*లిబియా దేశపు పది దినార్ల నోటు మీద ఒమర్ ముఖ్తార్ ముఖం ముద్రంచబడి ఉంటుంది.
*లయన్ ఆఫ్ ది డెసర్ట్ (ఎడారి సింహం) పేరున వచ్చిన సినిమాలో ఒమర్ ముఖ్తార్ చివరి రోజులు చూపబడ్డాయి. 
* 2009 సంవత్సరంలో లిబియా అధ్యక్షుడు మౌమూర్ గద్దాఫీ రోమ్ నగర పర్యటనలో ఒమర్ ముఖ్తార్ పట్టుబాటు నాటి ఫోటోని తన ఛాతీపైన ధరించాడు. ఆ నాటి పర్యటనలో ఒమర్ పెద్ద కుమారుడు కూడా గద్దాఫీ తోడుగా ఉన్నాడు.

## మూలాలు

## బయటి లంకెలు
* Italian occupation and resistance
* Secret proceedings in the Benghazi trial
* Why Libya Commemorates the 'Black Day'
* 
* Omar Al-Mokhtar - Lion of The Desert

వర్గం:ఇటలీ
వర్గం:1862 జననాలు
వర్గం:1931 మరణాలు
వర్గం:ముస్లింలు
ఓమ్ నియమం

స్థిర ఉష్ణోగ్రత వద్ద వాహకం లోని విద్యుత్ ప్రవాహం (i) ఆ వాహకం రెండు వివరల మధ్య నున్న విద్యుత్ పొటెన్షియల్ (V) కి అనులోమానుపాతంలో ఉంటుంది.
Resistance (R) = Voltage(V) /Current(I) 

## <math>{V=iR}</math> ఉత్పాదన
250px|right|thumb|ఓం నియమం తెలుసుకొనుటకు తమాషా త్రిభుజం
250px|right|thumb|ఓం నియమాన్ని వివరించు ప్రయోగం<br />B=బ్యాటరీ, <br />R=నిరోధం, <br />Rh=రియోస్టాట్, <br />V=వోల్టుమీటర్, <br />A=అమ్మీటరు

::: {V} α {i}{V} α {iR}

గా వ్రాయవచ్చు, ఇచట {R} అనుపాత స్థిరాంకం. ఇది వాహక నిరోధాన్ని సూచిస్తుంది.
:: పై సమీకరణంలో {V}=వోల్టు, {i}= 1 అంపియర్ అయితె, 
:::{R={1 volt \over 1 amp}=1 ohm} అవుతుంది.
:ఓం ను ఒమెగా(Ω) తో సూచిస్తారు.అధిక నిరోధాలని కిలో-ఓం, మెగా-ఓం లలో కొలుస్తారు.
* ఒక వాహక నిరోధం పెరిగితే విద్యుత్ ప్రవాహం తగ్గుతుంది.
* విద్యుత్ పొటెన్షియల్ (V) భేదం పెరిగితే విద్యుత్ ప్రవాహం పెరుగుతుంది.
### తమాషా త్రిభుజం
ఓం నియమాన్ని మూడువిధాలుగా వ్రాయవచ్చు. అవి
* {V=iR}
* 
* 
ఈ మూడు సూత్రాలను సులువుగా గుర్తుంచుకొనుటకు "తమాషా త్ర్రిభుజం" ఉపయోగిస్తారు. దీనిలో {V} మూసివేస్తే {iR}అని, {i} మూసివేస్తే {V\over R}, { R} మూసివేస్తే { V\over iR} కనిపిస్తుంది. దీనిద్వారా సూత్రాలను సులువుగా అవగాహన చేసుకోవచ్చు.
### ప్రయోగము
* ఒక బ్యాటరీ, ఒక అమ్మీటరు, ఒక నిరోధం, ఒక రియోస్టాట్ లను శ్రేణి సంధానంలో కలపాలి. ఒక వోల్టు మీటరును నిరోధం నకు సమాంతరంగా కలపాలి.
* నిరోధం విలువను తెలుసుకోవాలి ( తో)
* వలయంలో విద్యుత్ ప్రవాహాన్ని రియోస్టాట్ సహాయంతో మార్చవచ్చు.
* ప్రయోగం మొదట్లో వలయంలో అత్యధిక విద్యుత్ ప్రవాహం ఉండేలా చూడాలి.
* విద్యుత్ ప్రవాహాన్ని మారుస్తూ మారిన వోల్టు మీటరు రీడింగులను పట్టికలో నమోదు చేయాలి. అపుడు ప్రతిసారి {V\over i} స్థిరంగా వస్తుంది. 
* ఈ స్థిర విలువ {V\over i}={R} అవుతుంది.
350px|right|thumb|ఓమీయ, అఓమీయ వాహకాలలో V, i ల వక్రం ఉండే విధానము
### ఓమీయ వాహకాలు
ఓం నియమాన్ని పాటించే వాహకాలను ఓమీయ వాహకాలు అంటారు.వీటిని రేఖీయ వాహకాలు అంటారు. అన్ని లోహ వాహకాలు ఓం నియమాన్ని పాటిస్తాయి.
:::
### అవోమీయ వాహకాలు
ఓం నియమాన్ని పాటించని వాహకాలను అఓమీయ వాహకాలు అంటారు.
:::ఉదా:-అర్థవాహకాలు,విద్యుత్ విశ్లేష్యాలు
## యివికూడా చూడండి
* విద్యుత్తు
## మూలాలు

వర్గం:భౌతిక శాస్త్రం
నాట్యాచార్యుడు

alt=సిద్దేంద్ర యోగి|కుడి|264x264px
alt=సిద్దేంద్ర యోగి|కుడి|220x220px
నర్తకులకు నాట్యం నేర్పే గురువును నాట్యాచార్యుడు అంటారు. ముఖ్యంగా శాస్త్రీయ పద్ధతులను అనుసరించి నాట్యాచారుడు తన శిష్యులకు నాట్యాన్ని నేర్పిస్తాడు. శాస్త్రీయ నృత్యం నేర్పించే నాట్యాచారుడు నాట్యం నేర్పించే సమయంలో సంప్రదాయ దుస్తులను ధరించి ఉంటాడు. నర్తకుడు నాట్యం ద్వారా తన హావ భావాలను వెలిబుచ్చడానికి అవసరమైన మెలుకువలను ఇతను నేర్పిస్తాడు. నాట్య గురువు తన సంపాదన కోసమే కాక నాట్యకళను కలకాలం బ్రతికేందుకు శాయ శక్తుల కృషి చేస్తాడు, కొత్త నాట్యాచార్యులను తయారు చేస్తాడు. భారతీయ కళా వైభవాన్ని ప్రపంచ నలుమూలలా ప్రసరింప చేస్తున్న వారిలో నాట్యాచార్యుని యొక్క పాత్ర ప్రముఖమైనది.

## ఇవి కూడా చూడండి
* సిద్ధేంద్ర యోగి - ప్రసిద్ధ కూచిపూడి నాట్యాచార్యుడు.
* నృత్య దర్శకులు

## బయటి లింకులు

వర్గం:వృత్తులు
వర్గం:కళాకారులు
వర్గం:నృత్యకళాకారులు
నోబెల్

* ఆల్ ఫ్రెడ్ నోబెల్ - ప్రముఖ స్వీడిష్ రసాయన శాస్త్రవేత్త
* నోబెల్ బహుమతి
* నోబెల్ బహుమతి గ్రహీతలు
* నోబెల్ బహుమతి పొందిన భారతీయులు
రావుల చంద్రశేఖర్ రెడ్డి

thumb|రావుల చంద్రశేఖర్ రెడ్డి
**రావుల చంద్రశేఖర్ రెడ్డి** మహబూబ్ నగర్ జిల్లాకు చెందిన రాజకీయ నాయకుడు. 1982లో కానాయపల్లి సర్పంచిగా రాజకీయ జీవితం ప్రారంభించి 1985లో తెలుగుదేశం పార్టీ జిల్లా కార్యదర్శిగా, 1987లో అధ్యక్షుడిగా ఎన్నికైనాడు. 1994లో వనపర్తి నుంచి ఎమ్మెల్యేగా ఎన్నికై ప్రభుత్వ విప్ గా కూడా పనిచేశాడు. 2002, 2008లలో రాజ్యసభ సభ్యుడిగా ఎన్నికైనాడు.
## రాజకీయ జీవితం
రావుల చంద్రశేఖర్ రెడ్డి న్యాయవాద వృత్తి నుంచి బీజేపీ పార్టీ మద్దతుతో కొత్తకోట మండలం కానాయపల్లి గ్రామ సర్పంచ్‌గా తొలిసారి రాజకీయాల్లోకి అడుగుపెట్టాడు. ఆయన ఆ తరువాత టీడీపీ ఆవిర్భావంతో 1982లో సర్పంచ్ హోదాలో ఆ పారీలో చేరాడు. ఆయన టిడిపిలో  ఉమ్మడి ఆంధ్రప్రదేశ్ రాష్ట్రంలో 1987 నుంచి 89 వరకు రాష్ట్ర హౌసింగ్ బోర్డు ఛైర్మన్‌గా పని చేశాడు. 

రావుల చంద్రశేఖర్ రెడ్డి 1994, 2009 ఎన్నికల్లో వనపర్తి నియోజకవర్గం నుంచి ఎమ్మెల్యేగా గెలిచి 1994లో ఉమ్మడి ఏపీ ప్రభుత్వ విప్‌‌గా పని చేశాడు. ఆయన 2002 నుండి 2008 వరకు టిడిపి తరపున రాజ్యసభ సభ్యుడిగా పని చేశాడు. చంద్రశేఖర్ రెడ్డి ఆ తరువాత టిడిపి పొలిట్ బ్యూరో సభ్యుడిగా, 2014లో తెలంగాణ ఏర్పడిన తర్వాత 2014లో టీడీపీ తరపున వనపర్తిలో పోటీ చేసి ఓటమి పాలయ్యాడు. 2018 అసెంబ్లీ ఎన్నికల్లో టీడీపీ, కాంగ్రెస్ పొత్తులో ఆయనకు పోటీ చేసే అవకాశం లభించలేదు. ఆ తరువాత పార్టీ కీలక నేతగా దాదాపు 40 ఏళ్ల పాటు టీడీపీలో కొనసాగిన ఆయన ఆ పార్టీని వీడి  2023 అక్టోబర్ 20న బీఆర్ఎస్ వర్కింగ్ ప్రెసిడెంట్, మంత్రి కేటీఆర్ సమక్షంలో  బీఆర్ఎస్ పార్టీలో చేరాడు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:వనపర్తి జిల్లా రాజకీయ నాయకులు
వర్గం:వనపర్తి జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:వనపర్తి జిల్లా (సంయుక్త ఆంధ్రప్రదేశ్) నుండి ఎన్నికైన రాజ్యసభ సభ్యులు
వర్గం:ఆంధ్రప్రదేశ్ శాసన సభ్యులు (2009)
బ్రెయిలీ లిపి

చూసి చదవలేని, రాయలేని అంధుల కోసం లూయీస్ బ్రెయిలీ అనే అంధుడు ప్రత్యేకంగా తయారు చేసిన లిపిని **బ్రెయిలీ లిపి** అంటారు. దృశ్య వైకల్యం ఉన్న అంధులకు స్పర్శ రచన పద్ధతి ఉపయోగించటం ద్వారా పుస్తకాలలో, మెనూలలో, ద్రవ్యంపై చదవటం, వ్రాయటం కనుగొనబడింది. బ్రెయిలీ వాడుకరులు ప్రత్యేక కంప్యూటర్ స్క్రీన్స్, ఇతర ఎలక్ట్రానిక్ అధారితాలను పునఃతాజా బ్రెయిలీ డిస్ప్లే కృతజ్ఞతలో చదువగలుగుచున్నారు. వీరు స్లేట్ అండ్ స్టైలస్‍తో బ్రెయిలీ వ్రాయటం లేక ప్రత్యేక బ్రెయిలీ రైటర్ లేక పోర్టబుల్ బ్రెయిలీ నోట్-టేకర్‍ల ద్వారా టైప్ చేయటం ద్వారా లేక బ్రెయిలీ ఎంబోస్సర్‍తో కంప్యూటర్ ప్రింట్స్ తీసుకోవటం ద్వారా బ్రెయిలీ లిపిని తయారు చేస్తారు. ఫ్రెంచ్ దేశస్తుడు లూయిస్ బ్రెయిలీ చిన్నతనంలో అనగా మూడేళ్ల వయసులో తన తండ్రి తోళ్లను కోసేందుకు ఉపయోగించే కత్తి వలన ప్రమాదవశాత్తు తన రెండు కళ్లను పోగొట్టుకొని అంధుడవుతాడు. చదువుపై ఉన్న ధ్యాస కొలది పాఠశాలలో చేరిన ఇతను అంధులు స్పర్శజ్ఞానంతో చదివేందుకు, రాసేందుకు ఒక లిపిని తయారు చేశాడు, ఇతను రూపొందించిన లిపి బాగా ప్రాచుర్యం పొందటంతో ఈ లిపికి బ్రెయిలీ లిపిగా పేరు వచ్చింది. బ్రెయిలీ 15 సంవత్సరాల వయసులో అనగా 1824 లో రాత్రి రచన అనే ఫ్రెంచ్ వర్ణమాల కోడ్‍ను తన ప్రత్యేక కోడ్‍తో అభివృద్ధి పరిచాడు. ఆయన తరువాత 1829 లో సంగీత సంకేతాలకు కూడా తన వ్యవస్థ ప్రచురించారు. 1837 లో తన రెండవ సవరణ మొదటిసారి డిజిటల్ (బైనరీ) రచనాకృతిలో ప్రచురించబడింది.

ఆంధ్రప్రదేశ్ రాష్ట్రంలోని విశాఖపట్టణం పోలీస్ స్టేషన్ లోని పోలీసులు మొట్టమొదటిసారి ఈ లిపిలో కంప్లైంట్ తీసుకున్నారు. 

## ఇవి కూడా చూడండి

## బయటి లింకులు
*:en:Telugu Braille

వర్గం:బ్రెయిలీ
ఏకవర్ణీయత

సోడియం దీపం ఏకవర్ణ కాంతిని (λ=58930A) ఉద్గారిస్తుంది. అంటే సోడియం దీపపు గరిష్ఠ కాంతి తీవ్రత λ=58930A వద్ద ఉంటుందని ఆర్థం. గరిష్ఠ కాంతి తీవ్రత λ=58930A కు రెండు వైపులా, 5000A వరకు కూదా, శూన్యంకాదు. ఈ విధంగా గరిష్ఠ కాంతి తీవ్రతకి రెండు వైపులా విస్తరించియున్న తరంగ దైర్ఘ్యాల గరిష్ఠ తీవ్రని "పట్టిక వెడల్పు" లేదా అవధి అంటారు.
:సాధారణ సాంప్రదాయక ఏక వర్ణ కాంతుల పట్టిక వెడల్పు (Δλ) లు 10000A క్రమంలో ఉంటాయి.
:సాధారణ లేసర్ పట్టిక వెడల్పు (Δλ) లు 100A క్రమంలో ఉంటుంది.
:మంచి నాణ్యమైన లేసరు పట్టిక వెడల్పు (Δλ) = 10-8 0A ఉంటుంది. ఇలా చాలా స్వల్ప పట్టిక వెడల్పున్న లేసరు కాంతిని "అధిక ఏకవర్ణీయత" గలదిగా భావిస్తారు.
:ఏక వర్ణీయత అనునది లేసర్ యొక్క ప్రత్యేక లక్షణం
## లేసర్
లేసర్ (LASER) అనునది ఒక సంక్షిప్తపదం. ("Light Amplification by Stimulated Emission of Radiation") అనగా "ఉత్తేజిత కాంతి ఉద్గారం వలన కాంతి వర్థకము" చెందే ప్రక్రియను సూచిస్తుంది. లేసర్ ప్రత్యేక లక్షణాలున్న ఒక కాంతి జనకం. ఈ ప్రత్యేక లక్షణాలు సాధారణంగా మనం చూసే సూర్యుడు, ఉష్ణోద్గార దీపం, ఏకవర్ణ కాంతి జనకం, సోడియం దీపం వంటి కాంతి జనకలలో ఉండవు.
::దీనిని 1954 వ సంవత్సరంలో డా.చార్లెస్.టౌన్స్ మొదటి సారిగా లేసర్ యొక్క శాస్త్రీయ జ్ఞానాన్ని ప్రతిపాదించారు. 1960 వ సంవత్సరంలో అనేక శాస్త్రజ్ఞుల ప్రయాసలతో "స్పందన లేసర్" రూపొందింది.
## లేసర్ కాంతి లక్షణాలు
సాధారణ కాంతి జనకానికి, లేసర్ కు మధ్య నాలుగు ప్రధాన తేడాలున్నాయి. 1.సంబద్ధత 2.దిశనీయత 3. ఏకవర్ణీయత 4. తీవ్రత.

వర్గం:భౌతిక శాస్త్రం
సంబద్ధత

పరమాణువులలో ఉత్తేజ స్థాయి నుండి భూస్థాయికి సంక్రమణ చెందే క్రమంలో ఎలక్ట్రాన్లు దృగ్గోచర కాంతిని ఉద్గారిస్తాయని మనకు తెలుసు. సాధారణ కాంతి జనకంలో క్రమరహితంగాను ఉంటాయి. ఏదైనా తెరపై ఒక బిందువును చేరేన్ కాంతి కచ్చితమైన ప్రావస్థ సంబంధం లేకుండా ఉంటాయి. కాని లేసర్ జనకంలో, ఈ దృగ్విషయం అత్యంత క్రమబద్ధంగా నిర్దిష్ట ప్రావస్థతో కాల గమనంతో పాటు మారకుండా, కాంతి ఉద్గారమవుతుంది. దీనినే "కాల సంబద్ధత" అంటారు.సాధారణ కాంతిలో అసంబంద్ధత వలన"దృక్ రొద" యేర్పడుతుంది. లేసర్ "దృక్ సంగీతం" అవుతుంది. సంబద్దత అనునది లేసర్ లక్షణాలలో ముఖ్యమైనది.
## లేసర్
లేసర్ (LASER) అనునది ఒక సంక్షిప్తపదం. ("Light Amplification by Stimulated Emission of Radiation") అనగా "ఉత్తేజిత కాంతి ఉద్గారం వలన కాంతి వర్థకము" చెందే ప్రక్రియను సూచిస్తుంది. లేసర్ ప్రత్యేక లక్షణాలున్న ఒక కాంతి జనకం. ఈ ప్రత్యేక లక్షణాలు సాధారణంగా మనం చూసే సూర్యుడు, ఉష్ణోద్గార దీపం, ఏకవర్ణ కాంతి జనకం, సోడియం దీపం వంటి కాంతి జనకలలో ఉండవు.
::దీనిని 1954 వ సంవత్సరంలో డా.చార్లెస్.టౌన్స్ మొదటి సారిగా లేసర్ యొక్క శాస్త్రీయ జ్ఞానాన్ని ప్రతిపాదించారు. 1960 వ సంవత్సరంలో అనేక శాస్త్రజ్ఞుల ప్రయాసలతో "స్పందన లేసర్" రూపొందింది.
## లేసర్ కాంతి లక్షణాలు
సాధారణ కాంతి జనకానికి, లేసర్ కు మధ్య నాలుగు ప్రధాన తేడాలున్నాయి. 1.సంబద్ధత 2.దిశనీయత 3. ఏకవర్ణీయత 4. తీవ్రత.

వర్గం:భౌతిక శాస్త్రం
తీవ్రత(లేసర్)

thumb|లేజర్ కాంతి తీవ్రత

ప్రమాణ కాలంలో వైశాల్యానికి అభిలంబంగా ప్రవహించే తరంగ శక్తిని, తీవ్రత అంటారు. సాధారణ కాంతి జనకాల నుండి కాంతి గోళీయ తరంగాగ్రముల రూపంలో అన్ని దిశలకు వ్యాపిస్తుంది.
మీరు 100 వాట్ల విద్యుద్దీపం ఫిలమెంటుని 30 సెం.మీ దూరం నుండి చూస్తున్నపుడు మీ కంటిలోకి {1\over 1000}  వాట్ల కన్నా తక్కువ కాంతి సామర్థము ప్రవేశిస్తుంది.
లేసరు కాంతి చాలా చిన్న ప్రాంతంలోనూ, తక్కువ తరంగ దైర్ఘ్యం తోనూ శక్తిని ఉద్గారిస్తాయి. అందుకే అవి శక్తి వంతమయినవి లేదా అధిక తీవ్రత కలవి.
లేసరును కంటితో చూడడం ప్రమాదకరం. ఒక వాట్ లేసర్ 100 వాట్ల సాధారణ దీపం కన్నా తీవ్రమైనది.
తీవ్రత అనునది లేసర్ యొక్క ప్రత్యేక లక్షణం
## లేసర్
లేసర్(LASER) అనునది ఒక సంక్షిప్తపదం.("Light Amplification by Stimulated Emission of Radiation") అనగా "ఉత్తేజిత కాంతి ఉద్గారం వలన కాంతి వర్థకము" చెందే ప్రక్రియను సూచిస్తుంది. లేసర్ ప్రత్యేక లక్షణాలున్న ఒక కాంతి జనకం. ఈ ప్రత్యేక లక్షణాలు సాధారణంగా మనం చూసే సూర్యుడు, ఉష్ణోద్గార దీపం, ఏకవర్ణ కాంతి జనకం, సోడియం దీపం వంటి కాంతి జనకలలో ఉండవు.
::దీనిని 1954 వ సంవత్సరంలో డా.చార్లెస్.టౌన్స్ మొదటి సారిగా లేసర్ యొక్క శాస్త్రీయ జ్ఞానాన్ని ప్రతిపాదించారు. 1960 వ సంవత్సరంలో అనేక శాస్త్రజ్ఞుల ప్రయాసలతో "స్పందన లేసర్" రూపొందింది.
## లేసర్ కాంతి లక్షణాలు
సాధారణ కాంతి జనకానికి, లేసర్ కు మధ్య నాలుగు ప్రధాన తేడాలున్నాయి. 1.సంబద్ధత 2.దిశనీయత 3. ఏకవర్ణీయత 4. తీవ్రత.

వర్గం:భౌతిక శాస్త్రం
శోషణం(అయోమయ నివృత్తి)

* శోషణం - భౌతిక శాస్త్ర విభాగం లేదా రసాయన శాస్త్ర విభాగం
* శోషణము - జీవ శస్త్ర విభాగం
బేసి సంఖ్యలు

2 చే భాగించినపుడు శేషం ఒకటి వచ్చే సంఖ్యలను బేసి సంఖ్యలు అంటారు. ఈ సంఖ్యలను 'O' తో సూచిస్తారు. బేసి సంఖ్యలు ఋణాత్మకంగా కూడా ఉండవచ్చు. ఉదాహరణకు  −5, 3, 29,  73.

k ఒక పూర్ణ సంఖ్య అయిన బేసిసంఖ్య  *n*&nbsp;=&nbsp;2*k*&nbsp;+&nbsp;1 (లేదా 2*k*&nbsp;-&nbsp;1) రూపంలో ఉంటుంది. 

బేసి సంఖ్యా సమితిని ఈ క్రింది విధంగా నిర్వచించవచ్చు.

**బేసి సంఖ్యలు**&nbsp;=\{ 2k+1: k \in \mathbb{Z} \}

దశాంశ మానంలో ఒక సంఖ్య ఒకట్ల స్థానంలో 1,3,5,7,9 ఉంటే అది బేసి సంఖ్య అవుతుంది. 

:
:

## లక్షణాలు
* ఏ రెండు వరుస బేసి సంఖ్యల మొత్తమైనా ఒక సరిసంఖ్య.
* ఏ రెండు వరుస బేస సంఖ్యల భేదమైనా రెండు.
* ఏ రెండు బేసి సంఖ్యల భేదమైనా ఒక సరిసంఖ్య.
* రెండు బేసి సంఖ్యల లబ్ధం ఒక బేసి సంఖ్య.
* ఒక సరిసంఖ్య, ఒక బేసి సంఖ్య ల మొత్తమైనా ఒక బేసి సంఖ్య.
* ఒక సరి సంఖ్య, ఒక బేసి సంఖ్య ల లబ్ధమైనా ఒక సరిసంఖ్య.
* 'n' వరుస బేసి సంఖ్యల మొత్తం = n2
* బేసి సంఖ్య యొక్క సాధారణ రూపం = 2n-1, ఇందులో n అనునది సహజ సంఖ్య.

## మూలాలు

## యివి కూడా చూడండి
* సహజ సంఖ్యలు
* పూర్ణాంకాలు
* సరి సంఖ్య

వర్గం:గణిత శాస్త్రము
వర్గ సంఖ్యలు

బీజ గణితములో ఒక సంఖ్యను అదే సంఖ్యతో గుణించగా వచ్చే లబ్ధాన్ని ఆసంఖ్య యొక్క వర్గము అంటారు. అంటే ఒక సంఖ్య యొక్క వర్గాన్ని కనుగొనాలంటే ఆ సంఖ్యను దాని తోనే గుణించాలి. x అనే సంఖ్య యొక్క వర్గాన్ని గణిత పరంగా *x*2 అని రాస్తారు.

x అనేది ఒక ధనాత్మక సంఖ్య అయితే *x*2 x యూనిట్లు పొడవైన భుజం గల చతురస్రము వైశాల్యానికి సమానం. ఏదైనా ఒక ధనాత్మక పూర్ణ సంఖ్య మరొక పూర్ణ సంఖ్య వర్గానికి సమానమైతే దానిని **వర్గ సంఖ్య** లేక **వర్గం** అంటారు.
## ధర్మములు
* 2,3,7,8 లతో అంతమగు సంఖ్యలు పరిపూర్ణ వర్గ సంఖ్యలు కావు.
* ఒక సంఖ్య చివర "0"లు బేసి సంఖ్యలుగా గలవి ఉంటే ఆ సంఖ్యలు వర్గ సంఖ్యలు కావు. ఉదా: 10, 5000, 800000 మొదలగునవి.
* ప్రతి సరిసంఖ్య యొక్క వర్గము ఒక సరిసంఖ్య అవుతుంది.
* ప్రతి బేసి సంఖ్య యొక్క వర్గము ఒక బేసి సంఖ్య అవుతుంది.
* ఒక భిన్నము యొక్క వర్గం ఆ సంఖ్య కంటే చిన్నది.
* రెండు వరుస సహజ సంఖ్యల వర్గముల భేదము ఆ సంఖ్యల మొత్తమునకు సమానము.
:: (105)2 - (104)2 = 105+104.
* వరుస 'n' వరుస బేసి సంఖ్యల మొత్తము ఒక వర్గ సంఖ్య అవుతుంది.
:: 1+3+5+7+9 = 52 = 25
* ఒక సంఖ్యలో 'n' అంకెలు ఉన్నచో ఆ సంఖ్య యొక్క వర్గమునకు 2n లేదా 2n-1 అంకెలుంటాయి.

వర్గం:గణిత శాస్త్రము
కారణాంకము

గణిత శాస్త్రంలో {x} అనే సంఖ్య {y} అనే సంఖ్యను నిశ్శేషంగా భాగించిన యెడల {x}ను {y} యొక్క **కారణాంకము** లేదా భాజకము అంటారు. ఉదాహరణకు, 18 అనే సంఖ్య 1,2,3,6,9,18 అనే సంఖ్యలచే నిశ్శేషంగా భాగించబడుతుంది. కావున 1,2,3,6,9,18 లు 18 కి కారణాంకాలవుతాయి. m, n అనే పూర్ణ సంఖ్యల లబ్ధం k అయితే m, n లు k కు కారణాంకాలు అవుతాయి.

## నిర్వచనం
m, nలు రెండు శూన్యం కాని పూర్ణ సంఖ్యలైన, nను m భాగిస్తున్నట్లయితే m ఆనునది nకు కారణాంకమవుతుంది. దీనిని క్రింది విధంగా రాయవచ్చు.

: m \mid n,

k అనే పూర్ణ సంఖ్య వ్యవస్థితమైతే mk = n అవుతుంది.

## సాధారణంగా
విభాజకాలు (కారణాంకాలు) ధనాత్మకమే కాకుండా ఋణాత్మకంగా కూడా ఉంటాయి. కొన్ని సందర్భాలలో ఈ నిర్వచనం ధనాత్మక కారణాకాలకే పరిమితమవుతుంది. ఉదాహరణకు 4 కు ఆరు విభాజకాలు 1, 2, 4, −1, −2,, −4 ఉంటాయి. కానీ ధనాత్మక కారణాంకాలు (1, 2,, 4) మాత్రమే ఉపయోగిస్తుంటారు.

1, -1 లు ప్రతీ పూర్ణసంఖ్యను భాగిస్తాయి. ప్రతీ పూర్ణసంఖ్య (దాని ఋణాత్మకంకూడా) దానికదే కారణాంకం అవుతుంది. 2 చే భాగింపబడిన కారణాంకాలను సరి, 2 చే భాగించబడని కారణాంకాలను బేసి అంటారు.

1, −1, *n*, −*n*లు *n*కు ట్రివియల్ డివైజర్స్ అవుతాయి*.* ఏ కారణాంకమైనా ట్రివియల్ కారణాంకం కాకపోతే అది నాన్-ట్రివియల్ కాఅరణాంకం అవుతుంది.

## ధర్మములు
* గుణకము X గుణ్యము = లబ్ధము, లో వచ్చిన లబ్ధమునకు గుణకం, గుణ్యములు కారణాంకములవుతాయి.
* రెండు కంటే ఎక్కువ సంఖ్యలను గుణకారం చేసినపుడు యెర్పడిన లబ్ధమునకు ఈ సంఖ్యలు కారణాంకములవుతాయి.
* ఒక సంఖ్య యొక్క ప్రతి కారణాంకము ఆ సంఖ్యను నిశ్శేషంగా భాగింపబడుతుంది.
* ఒక సంఖ్య యొక్క ప్రతి కారణాంకము ఆ సంఖ్య కంటే తక్కువ గాని లేదా సమానం గాని ఉంటుంది.
* ఒక సంఖ్య యొక్క కారణాంకములు పరిమితంగా ఉంటాయి.
## మూలాలు

## ఇవి కూడా చూడండి
కనిష్ఠ సామాన్య గుణిజం

గరిష్ఠ సామాన్య భాజకం

వర్గం:గణిత శాస్త్రము
సంయుక్త సంఖ్య

**సంయుక్త సంఖ్య** ఒక ధన పూర్ణాంకం. దీనిని రెండు చిన్న ధన పూర్ణాంకాల లబ్దంగా రాయవచ్చును. ఆ సంఖ్యను లబ్దంగా రాసేటప్పుడు గుణకం, గుణ్యాలలో 1 లేదా అదే సంఖ్య ఉండకుండా, వేరొక ధనపూర్ణాంకాల లబ్దంగా రాసే విధంగా ఉండాలి. ఉదాహరణకు 10 సంయుక్త సంఖ్య అవుతుంది. దీనిని 2,5 ల లబ్దంగా రాయవచ్చు. ప్రతీ ధన పూర్ణాంకం ప్రధాన సంఖ్య, సంయుక్త సంఖ్య లేదా 1 అయి ఉంటుంది. కనుక 1, ప్రధాన సంఖ్యలు కాని సంఖ్యలన్నింటినీ సంయుక్త సంఖ్యలుగా చెప్పుకోవచ్చు.

ఉదాహరణకు, 14 సంయుక్త సంఖ్య అవుతుంది. దీనిని 2,7 ల లబ్దంగా రాయవచ్చు. అదే విధంగా 2, 3 లు సంయుక్త సంఖ్యలు కావు. ఎందుకనగా ఇవి 1, అదే సంఖ్యలతో మాత్రమే భాగించబడతాయి. 

150 వరకు ఉన్న సంయుక్త సంఖ్యలు: 

:4, 6, 8, 9, 10, 12, 14, 15, 16, 18, 20, 21, 22, 24, 25, 26, 27, 28, 30, 32, 33, 34, 35, 36, 38, 39, 40, 42, 44, 45, 46, 48, 49, 50, 51, 52, 54, 55, 56, 57, 58, 60, 62, 63, 64, 65, 66, 68, 69, 70, 72, 74, 75, 76, 77, 78, 80, 81, 82, 84, 85, 86, 87, 88, 90, 91, 92, 93, 94, 95, 96, 98, 99, 100, 102, 104, 105, 106, 108, 110, 111, 112, 114, 115, 116, 117, 118, 119, 120, 121, 122, 123, 124, 125, 126, 128, 129, 130, 132, 133, 134, 135, 136, 138, 140, 141, 142, 143, 144, 145, 146, 147, 148, 150. 

సంయుక్త సంఖ్యను రెండు లేదా అంతకంటే ఎక్కువ ప్రధాన సంఖ్యల లబ్దంగా రాయవచ్చు. ఉదాహరణకు సంయుక్త సంఖ్య 299 ను 13 × 23 గా రాయవచ్చు. సంయుక్త సంఖ్య 360 ను 23 × 32 × 5 గా రాయవచ్చు. ఒక సంఖ్యను కారణాంకాల క్రమం ప్రకారం రాయవచ్చు. ఈ విధానాన్ని అంకగణిత ప్రాథమిక సూత్రం అంటారు.

ఒక సంఖ్యను కారణాంకాలుగా విభజిమకుండా అది ప్రధాన లేదా సంయుక్త సంఖ్యలో తెలుసుకొనే అనేక విధానాలు కూడా ఉన్నాయి.

## ఇవి కూడా చూడండి
* ప్రధాన సంఖ్య
* ఇరటోస్తనీస్ జల్లెడ 

## నోట్సు

## మూలాలు
* 
* 
* 
* 
* 

## బయటి లంకెలు
* Lists of composites with prime factorization (first 100, 1,000, 10,000, 100,000, and 1,000,000)
* Divisor Plot (patterns found in large composite numbers) 

వర్గం:సంఖ్యలు
వర్గం:అంకగణితం
ఫిబోనాచీ సంఖ్యలు

మధ్యయుగపు యూరప్ కి చెందిన ఓ పేరుమోసిన గణితవేత్త ఫిబొనాచీ. అంకగణితము, బీజగణితము, జ్యామితి మొదలైన రంగాల్లో ఎనలేని కృషి చేశాడు. ఇతడి అసలు పేరు లియొనార్డో ద పీసా (1775-1850). ఇతడి తండ్రి బోనాచీ, ఇటాలియన్ కస్టమ్స్ అధికారిగా, దక్షిణాఫ్రికాలోని బర్గియాలో పని చేసేవాడు. (అసలు ఫిబోనాచీ అంటే బోనాచీ పుత్రుడు అని అర్థం). తండ్రి బోనాచీ ఉద్యోగ రీత్యా ఎన్నో ప్రాంతాలు తిరిగేవాడు. తండ్రితో బాటు ఫిబొనాచీ కూడా అరేబియా, ఇంకా తూర్పు ప్రాంతపు నగరాలెన్నో తిరిగాడు. ఆ యాత్రల వల్ల అతడికి హిందూ-అరబిక్ సంఖ్యా వ్యవస్థలతో గాఢమైన పరిచయం ఏర్పడింది. తను నేర్చుకోవడమే కాక వాటి వినియోగం గురించి యూరప్ లో బాగా ప్రచారం చేయటం మొదలెట్టాడు ఫిబోనాచీ. 1802 లో అతడు హిందూ-అరబిక్ సంఖ్యల గురించి ’లిబిర్ అబాచీ’ అనే పుస్తకం రాశాడు. వాటితో కూడికలు, తీసివేతలు, గుణకారాలు, భాగహారాలు మొదలైన పరికర్మలు (operations) ఎలా చెయ్యాలో అందులో వివరించాడు. అందులో ఆల్జీబ్రా, జ్యామితి కి చెందిన విస్తృత చర్చ కూడా ఉంది. ఈ కొత్త సంఖ్యా పద్ధతిని ఇటాలియన్ వర్తకులు అంత సులభంగా ఒప్పుకోలేదు. అయితే ఫిబొనాచీ తదితర యూరోపియన్ గణితవేత్తల కృషి వల్ల హిందూ-అరబిక్ సంఖ్యల వాడుక యూరప్ లో క్రమంగా పెంపొందింది.
## ఫిబోనాకీ సంఖ్యలు
ఫిబోనాచీ పేరు మీద ప్రస్తుతం బాగా చెలామణిలో ఉన్న ఓ సంఖ్యా శ్రేణీ లోని అంకెలు వరుసగా ఇలా ఉంటాయి.
:0,\;1,\;1,\;2,\;3,\;5,\;8,\;13,\;21,\;34,\;55,\;89,\;144,\; \ldots\; 
లేదా,
:1,\;1,\;2,\;3,\;5,\;8,\;13,\;21,\;34,\;55,\;89,\;144,\; \ldots.

:అయితే ఈ శ్రేఢి ’లిబర్ అబాచీ’ లో కేవలం ఓ చిన్న లెక్క . కేవలం ఓ చిన్న అభ్యాసంలా ఇవ్వబడింది. కాని తదనంతరం 19 వ శతాబ్దంలో ఎడ్వర్డ్ లూకాస్ అనే ఫ్రెంచ్ గణితవేత్త నాలుగు భాగాల వినోద గణితం అనే గ్రంథమాలని కూర్చుతూ అందులో ఈ ఫిబోనాచీ శ్రేఢి గురించి ప్రస్తావించాడు. ’లిబర్ అబాచీ’ లో ఇవ్వబడ్డ సమస్య ఇలా ఉంటుంది.
## ఫిబోనాకీ శ్రేణి-కుందేళ్ళ వృద్ధికి సామ్యం
పునరుత్పత్తి వల్ల కుందేళ్ల జనాభా ఎలా వృద్ధి చెందుతుందో ఈ లెక్క వర్ణిస్తుంది. ఈ లెక్కలో కుందేళ్ళ జనాభా వృద్ధిని శాసించే నియమాలు ఇలా ఉంటాయి.
* ఒకే నెల వయసు ఉన్న కుందేళ్ల జంట పునరుత్పత్తికి సిద్ధంగా ఉండదు.
* కాని రెండు నెలలు వయసున్న జంట పక్వానికి వచ్చి సంతానాన్ని కంటుంది.
* రెండవ నెల నుండి నెలనెలా జంటలు సంతానాన్ని కంటాయి.
* ఆ సంతానంలో ఎప్పుడూ సరిగ్గా రెండే కూనలు (ఒక ఆడ కూన, ఒక మగ కూన) ఉంటాయి.
* కుందేళ్లకి చావు లేదు (!!!)

:ఇలా ఎదుగుతున్న కుందేళ్ళ జనాభా (కుందేళ్ళ జంటల సంఖ్య), నెల నెలా ఎలా పెరుగుతుంది అన్నదే ఈ సమస్య.

n వ నెల మొదట్లో ఉండే కుందేళ్ల జనాభా Fn అనుకుంటే,
జనాభా మొదట్లో ఒక జంట మాత్రమే ఉంటుంది. కనుక F1 = 1
రెండవ నెల మొదటికి ఆ జంట పక్వానికి రాదు కనుక, రెండవ నెలలో కూడా ఒకే జంట ఉంటుంది. కనుక, F2 = 1
మూడవ నెల మొదటికి ఆ జంట పక్వానికి వచ్చి సంతానాన్ని కంటుంది. ఇప్పుడు రెండు జంటలు ఉంటాయి. F3= 2
ఇలా కుందేళ్ల జనాభా వృద్ధిని ఈ చిత్రంలో చూడొచ్చు.

ఈ శ్రేఢిలో n వ నెల జనాభా విలువ, n-1 వ, n-2 వ నెలల యొక్క జనాభా విలువల కూడిక అవుతుంది. అంటే,

F(n) = F(n-1) + F(n-2).....................(1)

## మూలాలు

వర్గం:గణిత శాస్త్రము
అవిసె నూనె

**అవిసె** మొక్క **[[లినేసి]]** /లైనేసి కుటుంబానికి చెందినమొక్క. ఈమొక్క వృక్షశాస్త్రనామం:*Linum usitatissimum*.తెలుగులో **[[అవిశ]] **అనే పేరుతోఒక చెట్టు ఉంది. ఆచెట్టు ఫాబేసి కుటుంబానికి చెందినది.ఆచెట్టు వృక్షశాస్త్రనామం:*సెస్బానియా గ్రాండిఫ్లోరా*.కావున కొన్నిసందర్భాలలో **అవిసె**ను **అవిశ**గా పొరబడే అవకాశమున్నది.ఈవ్యాసంలో పెర్కొన్న అవిసెను ఆంగ్లంలో linseed లేదా Flaxseed అంటారు.వ్యవసాయపంటగా నూనెగింజలకై సాగుచేయు మొక్క.ఏకవార్షికం.
## ఇతరభారతీయభాషలలో అవిసె పేరు
*హింది, గుజరాతి, పంజాబి:అల్సి (Alsi)
*మరాతి:జరస్ (jaras, అల్సి, (Alsi)
*కన్నడం:అగసె (agase)
*తమిళం:అలిరిథల్ (alirithal)
*ఒరియా:పెషి (peshi)
*బెంగాలి, అస్సామీ:తిషి (Tishi, అల్సి (Alsi)
## ఈపంటను సాగుచేస్తున్న రాష్ట్రాలు
భారతదేశంలో మధ్యప్రదేశ్, ఉత్తర ప్రదేశ్, బీహరు, రాజస్తాన్, బెంగాలు,, కర్నాటక రాష్ట్రాలు సాగుచేస్తున్నవి.

## నూనెగింజలు
మొక్కలు నాలుగడుగుల ఎత్తువరకు పెరుగును,. ఆకులు 20-40మి.మీ.పొడవు, 3 మి.మీవెడల్పు వుండును.ఇందులో రెండు రకాలు న్నాయి. చిన్నగింజల రకం, పెద్దగింజల రకం .చిన్నగింజలు బ్రౌనురంగులో, పెద్దవి పసుపురంగులో వుండును. పూలు లేతనీలంరంగులో వుండును. విత్తనదిగుబడి వర్షాధారమైనచో 210-450 కిలోలు/హెక్టారుకు వచ్చును. నీటిపారుదలక్రింద 1200-1500కిలోలు/హెక్టారుకు దిగుబడివచ్చును.నూనెశాతం చిన్నరకం గింజల్లో 33.0% వరకు పెద్దగింజల్లో 34-36%వరకుండును.గింజలలో 15-29% వరకు చక్కెరలు,5-10%వరకు పీచుపదార్థం (Fiber) వుండును. మాంసకృత్తులు 20-24% వరకుండును.నూనెగింజలు ఆపిలు పండు గింజల ఆకారంలో వుండి, పైపొట్టు మెరుపుగా వుండును. పొడవు 4-6మి.మీ.పొడవుండును. చిన్నరకం గింజలైనచో గ్రాముకు 170 వరకు, పెద్దగింజలైనచో 130 వరకు తూగును.

## నూనె
అవిసె నూనెగింజలను మొదట నూనెతీయు యంత్రాలలోఆడించి నూనెను తీసి, కేకులోవున్న నూనెను సాల్వెంట్ ఎక్సుట్రాక్షను ప్లాంటుద్వారా తీయుదురు. నూనెతీయు యంత్రాలలో నూనెను రెండు పద్ధతులలో తీయుదురు. ఒకటి కోల్డుప్రాసెస్. ఈపద్ధతిలో నూనెగింజలను వేడిచెయ్యకుండ నేరుగా ఎక్సుపెల్లరులను నూనెతీయు యంత్రాలలో క్రష్‍చేయుదురు. ఈపద్ధతిలో వచ్చిననూనె పసుపురంగులో వుండును.కాని కేకులో ఎక్కువశాతం నూనె మిగిలిపోవును. హాట్‍ప్రాసెసు పద్ధతిలో గింజలను స్టీముద్వారా మొదట వేడిచేసి ఆపిమ్మట క్రష్‍ చేయుదురు.ఈ పద్ధతిలో సేకరించిన నూనెకొద్దిగా ముదురు పసుపురంగులో వుండును. కాని గింజలనుండి వచ్చుదిగుబడి ఎక్కువ వుండును.

**అవిసె నూనె భౌతిక లక్షణాలు ** (ముడి నూనె, 

**అవిసె నూనెలోని కొవ్వు ఆమ్లాలశాతం ** (భారతదేశం లో) 

**విదేశాలలో ఉత్పత్తిఅగు అవిసెనూనెలో వున్న కొవ్వుఆమ్లాలశాతం**

## నూనె వినియోగం
అవిసె నూనెలో మూడు ద్విబంధాలున్న లినోలెనిక్ కొవ్వు ఆమ్లం 55% దాటి వుండటంవలన ఈనూనె మంచి డ్రయింగ్ (drying oil) నూనె లక్షణాలు కల్గివున్నది. బహు ద్విబంధాలున్న కొవ్వు ఆమ్లాలు త్వరగా పాలిమరులుగా మార్పుచెందును. అందుచే రిఫైండు చేసిన అవిసెనూనెను నేరుగా రంగులలో కలిపే తిన్నరు (thinner) గా వినియోగిస్తారు. అలాగే రంగుల పరిశ్రమలలో కూడా  మరి చిత్రకళలో ఉపయోగించు రంగుల తయారిలో అవిసె నూనెను ఉపయోగిస్తారు. .అల్ఫా-లినోలెనిక్ కొవ్వు ఆమ్లం ఎక్కువగా వున్నందున, అవిసె రిఫైండునూనెను కొద్దిమొత్తంలో ఇతర రిఫైండు నూనెలో కలిపి వంటనూనెగా ఉపయోగించవచ్చును.

## ఆధారాలు-అంతరలింకులు

## మూలాలు

వర్గం:నూనెలు
వర్గం:రంగుల పరిశ్రమ
ద్రవీభవన గుప్తోష్ణం

thumb|ఆధునిక ఎలక్ట్రిక్ ఫర్నేసులు ఇత్తడి, రాగి ఉత్పత్తిని వేగవంతం చేయడంలో గణనీయంగా సహాయపడ్డాయి
ఉష్ణోగ్రతలో మార్పు లేకుండా ఒక వస్తువుని ఘన స్థితి నుండి ద్రవస్థితిలోకి మార్చడానికి కావలసిన ఉష్ణరాశిని ద్రవీభవన గుప్తోష్ణం అంటారు.
## విశిష్ట గుప్తోష్ణం
ప్రమాణ ద్రవ్యరాశి గల వస్తువుని దాని ఉష్ణోగ్రతలో మార్పు లెకుండా ప్రస్తుత స్థితి నుండి పై స్థితికి చేర్చడానికి కావలసిన ఉష్ణరాశిని "విశిష్ట గుప్తోష్ణం" అంటారు.
:విశిష్ట గుప్తోష్ణం(L) = \frac {Q}{m}
:: {Q} = స్థితిమార్పుకు కావలసిన ఉష్ణము{m} = పదార్థ ద్రవ్యరాశి.
:విశిష్ట గుప్తోష్ణం పదార్థ స్వభావం పై ఆధారపడుతుంది. కానీ ఆకారం పై ఆధారపడదు.
:పై సూత్రము ప్రకారం యిచ్చిన ద్రవ్యరాశి గల పదార్థం యొక్క విశిష్ట గుప్తోష్ణమును ఈ క్రింది సూత్రము ద్వారా గణించవచ్చు.

::Q = {m} {L}
::{Q}= స్థితి మార్పుకు అవసరమైన ఉష్ణరాశి{m} = యిచ్చిన పదార్థ ద్రవ్యరాశి(కిలో గ్రాములలో){L} = పదార్థ విశిష్ట గుప్తోష్ణం (kJ-kgm-1),(ద్రవీభవన గుప్తోష్ణం( {L_f}), లేదా బాష్పీభవన గుప్తోష్ణం( {L_v}))

## కొన్ని పదార్థముల విశిష్ట గుప్తోష్ణం విలువలు

## మూలాలు

వర్గం:భౌతిక శాస్త్రం
ఉష్ణ దక్షత

నిత్య జీవితంలో వాడే తాపన పరికరాలలో స్టౌ (పొయ్యి) సర్వసాధారణమైనది. స్టౌలు వాటిలో వున్న ఇంధనాన్ని మండించి, ఉష్ణాన్ని ఉత్పత్తి చేస్తాయి. స్టౌ లలో ఉష్ణాన్నివ్వడానికి వేర్వేరు ఇంధనాలను వాడతారు.మండించిన ఇంధనం వల్ల ఉత్పత్తి అయ్యే ఉష్ణ శక్తి అంతా వేడిచేయబడిన వస్తువుకి పూర్తిగా చేరదు. ఇంధనం మండించటం వల్ల ఉత్పత్తి అయిన మొత్తం ఉష్ణం ({Q_t}) వస్తువు గ్రహించిన ఉష్ణరాశి ({Q_u}) కి సమానంకాదు.కనుక
## సూత్రము
::: ఒక వస్తువును వేడి చేయటానికి ఉపయోగించె ఉష్ణరాశి ({Q_u}), ఇంధనం ఉత్పత్తి చేసే మొత్తం ఉష్ణరాశి ({Q_t}) ల నిష్పత్తినే "ఉష్ణ దక్షత" అందురు.
: ఉష్ణ దక్షత = {({Q_u})\over ({Q_t}) }
: ఉష్ణ దక్షత = {Ms(t_2 - t_1)\over mS}
::{M}=వస్తువు ద్రవ్యరాశి{s}=వస్తువు విశిష్టోష్ణం{t_2 - t_1}=Δt= ఉష్ణోగ్రతాభివృద్ధి(వస్తువుది){m}=ఇంధనం ద్రవ్యరాశి{S}= మండించిన ఇంధన విశిష్టోష్ణం
## తాపన పరికరం యొక్క ఉష్ణ దక్షత కనుగొను విధానము
ఒక బీకరులో కొంత ద్రవ్యరాశి గల నీటిని తీసుకోవాలి. నీటి యొక్క తొలి ఉష్ణోగ్రతను గుర్తించాలి. తాపన పరికరం (సారాదీపం) యొక్క ద్రవ్యరాశిని కనుగొనాలి. బీకరులో నీటిని 5 నిముషాలు వేడి చేయాలి. నీటి తుది ఉష్ణోగ్రతను గణించాలి.తాపనపరికరమును ఆర్పివేయవలెను. ఇపుడు తాపనపరికరం ద్రవ్యరాశిని గణించాలి. ఇపుడు తాపన పరికరంతో ఉపయోగించిన ఇంధనం యొక్క ద్రవ్యరాశిని గణించాలి. ఈ విలువను తాపనపరికరం లోని ఇంధన కెలోరిఫిక్ విలువకు గుణించిన తాపన పరికరం ఉత్పత్తి చేసిన ఉష్ణం వస్తుంది. ఇపుడు నీటి ద్రవ్యరాశి, విశిష్టోష్ణం, ఉష్ణోగ్రతాభివృద్ధి ల లబ్ధం నీరు గ్రహించిన ఉష్ణ రాశి నిస్తుంది. ఈ రెండు విలువల నిష్పత్తి తాపన పరికరం యొక్క ఉష్ణ దక్షతనిస్తుంది.

పై విలువల బట్టి కెలోరిమితి ప్రాథమిక సూత్రం ప్రకారం ఘన పదార్థం కోల్పోయిన ఉష్ణరాశి, నీరు గ్రహించిన ఉష్ణరాశి సమానం కనుక ఘన పదార్థ విశిష్టోష్ణం గణించవచ్చు.
: ఉష్ణ దక్షత = {Ms(t_2 - t_1)\over mS}
## యివి కూడా చూడండి
* ఉష్ణము
* విశిష్టోష్ణం
* కెలోరిఫిక్ విలువ

వర్గం:భౌతిక శాస్త్రం
స్లట్ వాక్

**స్లట్ వాక్** (బేషర్మీ మోర్చా) (Slut Walk/Besharmi Morcha) అనేది ఢిల్లీలో జూలై 31 న, ఉమాంగ్ శభార్వాల్ ఆధ్వర్యంలో యువతులు రోడ్ల పైకి వచ్చి తెలిపిన అసమ్మతి. ఈ అసమ్మతి ముఖ్య ఉద్దేశం - యువతులపై పురుషులు జరిపే అత్యాచారాలకు యువతులు వేసుకొనే కురచ దుస్తులు కారణం కాదు అని. ఢిల్లీలో ఈ వాక్ జంతర్ మంతర్ కట్టడం వద్ద్ద జరిగిన ఈ వాక్ లో సుమారు 200 మంది అమ్మాయిలు తమ కురచ దుస్తుల్లో రోడ్లపైకి పైకి వచ్చి తమ అసమ్మతి తెలిపి హల్ చల్ చేశారు. ఈ స్లట్ వాక్ కు హిందీ భాషలో బెషార్మీ మోర్చా అని నామకరణం చేశారు. బెషార్మీ అనగా సిగ్గులేని తనం, మోర్చా అనగా అసమ్మతి. ఈ స్లట్ వాక్ లో "మా దుస్తులు మా ఇష్టం", "మేం కురచ దుస్తులు వేసుకుంటే మీకేంటి?" అని పురుషులను ఉద్దేశించి నినాదాలు చేశారు. అయితే భారతీయ కట్టుబాట్లకు విరుద్ధంగా అమ్మాయిలు కురచ దుస్తులు ధరించి బయటకు వచ్చి అసమ్మతి ప్రకటించడాన్ని పలు సంప్రదాయ వాదులు, పోలీసులు ఖండించారు. చివరకు పోలీసులు కల్పించుకోవడంతో ఈ అసమ్మతికి తెరపడింది.

## చరిత్ర
స్లట్ వాక్ మొదటిసారిగా టొరాంటో (Toronto) నగరంలో జరిగింది. దీనికి కారణం ఒక పోలీస్ ఆఫీసర్ "యువతులు పురుషులను లైంగికంగా రెచ్చగొట్టే దుస్తులు వేసుకోకుండా సరైన దుస్తులు వేసుకుంటే వారిపై అత్యాచారాలు జరగవు" అని వాఖ్య చేయడం వల్ల యువతుల స్లట్ వాక్ ఆవిర్భవించింది. స్లట్ వాక్ మొట్టమొదటి సారిగా 2011, జూలై 17న భోపాల్ లో జరిగింది. ఆ తర్వాత 2011, జూలై 31న ఢిల్లీలో జరిగినది, 2011 ఆగస్టు 21న లక్నౌలో జరిగింది.

## లంకెలు
*http://www.tribuneindia.com/2011/20110801/delhi.htm
*https://web.archive.org/web/20121123064831/http://liveindia.tv/slut-walk-in-delhi-a-walk-of-no-shame/
*http://www.huffingtonpost.com/2011/08/03/indias-walk-of-shame-fore_n_917006.html
*https://web.archive.org/web/20120704172631/http://www.demotix.com/news/772727/slutwalk-campaign-comes-delhi
*http://www.stormfront.org/forum/t933634-13/ 
*http://timesofindia.indiatimes.com/topic/Delhi-conspiracy-case/videos/3
*http://www.dnaindia.com/india/report_v-dinesh-reddy-clears-air-on-comment-on-wom en-s-clothing_1633233
*https://web.archive.org/web/20130208013953/http://wakeap.com/news/women-groups-support-dgp-controversial-comments.html

వర్గం:ఉద్యమాలు
వర్గం:ప్రజా ఉద్యమాలు
వర్గం:స్త్రీల ఉద్యమాలు
ప్రవచనం (గణిత శాస్త్రం)

సత్యముగాని, అసత్యముగాని ఏదో ఒకటి మాత్రమే అయ్యే వాక్యమును ప్రవచనము (స్టేట్మెంట్ ) అంటారు. ప్రవచనాల వాస్తవత్వాన్ని (ట్రూత్  వేల్యూ ) నిర్ధారించి, అధ్యయనం చేసే గణిత విభాగాన్ని తర్కం (logic) అని కాని తార్కిక గణితం (mathematical logic) అని కాని అంటారు. 
## ఉదాహరణలు
# సూర్యుడు తూర్పున ఉదయించును. (సత్యం)
# భారతదేశ రాజధాని హైదరాబాదు. (అసత్యం)
# {3 + 2 = 5} (సత్యం)
# {2 + 2 = 6} (అసత్యం)
## లక్షణాలు
* ఒక వాక్యం సత్యం లేక అసత్యం అనే విషయాన్ని నిర్థారించగలిగినదైతే అట్టి వాక్యాన్ని ప్రవచనం అంటారు.
* అతను చాలా తెలివైన వాడు అనే వాక్యం సత్యమో, అసత్యమో అని తెలియనప్పుడు అది ఒక వాక్యం మాత్రమే, ప్రవచనం కాదు. అనిశ్చిత వాక్యం అవుతుంది.
* {x+y=100} కూడా ప్రవచనం కాదు, ఎందుకంటే ఇది సత్యమో కాదో యిచ్చిన విలువల బట్టి ఉంటుంది.
* ఒక ప్రవచనం యొక్క సత్య విలువ ఆ ప్రవచనం సత్యమో, అసత్యమో తెలుపుతుంది. 
* ఒక ప్రవచనం సత్యమైతే ఆ ప్రవచనం సత్యవిలువ T (ఆంగ్లపదం ట్రూ  లోని మొదటి అక్షరం) అనీ, అసత్యమైతే దాని సత్యవిలువ F (ఆంగ్లపదం ఫాల్స్ లోని మొదటి అక్షరం) అనీ చూపుతారు.
* ప్రవచనాలను ఆంగ్ల భాషలోని చిన్న అక్షరాలయిన p,q,r,....లతో సూచిస్తారు. ప్రవచనమంటే ఏకకాలంలో T, F సత్యవిలువలు కలిగి ఉండని వాక్యం.
## మూలాలు
*A. G. Hamilton, *Logic for Mathematicians*, Cambridge University Press, 1980, ISBN 0-521-29291-3.
* 
* 
* Jasa Xenakis, "Sentence and Statement", "Analysis" Vol. 16, No. 4 (Mar., 1956), pp.&nbsp;91–94 http://www.jstor.org/pss/3326478/
* Peter Millican, "Statements and Modality:  Strawson, Quine and Wolfram", http://philpapers.org/rec/MILSAM-2/
* P. F. Strawson, "On Referring" in *[[Mind]]*, Vol 59 No 235 (Jul 1950) P. F. Strawson 

వర్గం:గణిత శాస్త్రము
వర్గం:తర్కశాస్త్రం
ప్రవచనం

ప్రవక్త వల్లించే సందేశాలను **ప్రవచనం** అంటారు. ఇతను దైవాన్ని స్ఫూర్తిగా సూచిస్తూ మానవుడు దైవత్వం కలిగి ఉండాలని సూచనలిస్తుంటాడు. ప్రవక్త ఒక మతంలోని, లేదా సాంప్రదాయంలోని విశేషాలను వివరిస్తూ వాటి గొప్పతనాన్ని తెలియజేస్తూ వాటిని అనుసరించడం వలన కలిగే ప్రయోజనాలను, దుష్పరిణామాలను విశదపరుస్తూ తన ప్రవచనాల ద్వారా మానవాళికి మనుగడకు ఉపయోగపడేలా చేసే ప్రసంగాన్ని ప్రవచనం అంటారు.ఉంటాయి 

## శబ్దవ్యుత్పత్తి శాస్త్రం
"ప్రవక్త పనితీరు" అనే అర్థంలో ఆంగ్ల నామవాచకం సుమారు 1225 నుండి, పాత ఫ్రెంచ్ *ప్రొఫెసీ* (12 వ శతాబ్దం) నుండి, *ప్రవక్త* నుండి, గ్రీకు *ప్రవక్త* *"గ్రీకు ప్రవక్తల* నుండి" దేవుని చిత్తాన్ని వివరించే బహుమతి " ( ప్రవక్త చూడండి). సంబంధిత అర్ధం, "ప్రవక్త మాట్లాడే లేదా వ్రాసిన విషయం", c. 1300, "ప్రవచించటానికి" అనే క్రియ 1377 నాటికి నమోదు చేయబడింది. 

## నిర్వచనాలు
* మైమోనైడ్స్ "ప్రవచనం నిజం, వాస్తవికతలో, క్రియాశీల మేధస్సు యొక్క మాధ్యమం ద్వారా దైవిక జీవి పంపిన ఒక ఉద్గారం, మొదట మనిషి యొక్క హేతుబద్ధమైన అధ్యాపకులకు, తరువాత అతని కల్పనాశక్తి లేదా భావనా శక్తి అని సూచించారు. 
* మైమోనిడెస్ అభిప్రాయాలు ఇస్లాంలో ప్రవచన సిద్ధాంతాన్ని అభివృద్ధి చేసిన అల్-ఫరాబి నిర్వచనంతో దగ్గరి సంబంధం కలిగి ఉన్నాయి. 
* పాత నిబంధన ప్రవక్తల చాలా కార్యాచరణలో మార్పులేని ఫ్యూచర్ల కంటే షరతులతో కూడిన హెచ్చరికలు ఉన్నాయి.  ప్రామాణిక పాత నిబంధన ప్రవచనాత్మక సూత్రం సారాంశం అమలు కావచ్చు: పాపం X పశ్చాత్తాపం, ధర్మానికి తిరగండి, లేకపోతే పర్యవసానంగా Y సంభవిస్తుంది.
* సెయింట్ పాల్ ప్రవచనం నిర్వచనంలో సవరణ, ఉపదేశం, సౌకర్యాన్ని నొక్కిచెప్పాడు. 
* *కాథలిక్ ఎన్సైక్లోపీడియా* ప్రవచనం, క్రైస్తవ భావనను "దాని కఠినమైన అర్థంలో అర్థం చేసుకున్నట్లుగా నిర్వచించింది, దీని అర్థం భవిష్యత్ సంఘటనల గురించి ముందే తెలుసుకోవడం, అయితే ఇది జ్ఞాపకశక్తి లేని గత సంఘటనలకు కొన్నిసార్లు వర్తిస్తుంది. తెలియని దాచిన విషయాలను ప్రదర్శించడం. సహజ కాంతి కారణం ". 
* వెస్ట్రన్ ఎసోటెరిసిస్ట్ రోజ్మేరీ గైలీ ప్రకారం, క్లైర్‌వోయెన్స్ ఉపయోగించబడింది  "భవిష్యవాణి, జోస్యం, మేజిక్" కు అనుబంధంగా. 
* సందేహాస్పద దృక్పథంలో, లాటిన్ మాగ్జిమ్ ఉనికిలో ఉంది: "వాస్తవం తరువాత వ్రాసిన జోస్యం" (*వాటికనియం ఎక్స్ ఈవెంట్* ).  యూదు తోరా ఇప్పటికే తప్పుడు ప్రవక్త అంశంతో వ్యవహరిస్తుంది (ద్వితీయోపదేశకాండం 13: 2-6, 18: 20-22). 

## ఇవి కూడా చూడండి

* ప్రవక్త

## మూలాలు

## వెలుపలి లంకెలు
వర్గం:మతాలు
ప్రవక్త

ప్రవక్త అంటే దేవుణ్ణి స్తుతించేవాడు, దేవుని బోధలను మరియు ఆజ్ఞలను ప్రకటించేవాడు. బైబిల్ అతన్ని "దేవుని మనిషి" మరియు "ఆత్మ మనిషి" అని కూడా పిలుస్తుంది. యూదు మతం, క్రైస్తవ మతం, ఇస్లాం, బహాయి, ప్రాచీన గ్రీస్ మరియు జొరాస్ట్రియనిజం వంటి వివిధ మతాలు మరియు సంస్కృతులు ప్రవక్తలను కలిగి ఉన్నాయని చెప్పుకుంటాయి. దేవుడు (లేదా సర్వశక్తిమంతుడు) ఒక వ్యక్తిని సంప్రదించి వారిని తన దూతలుగా నియమించాడని నమ్ముతారు. అందువలన, ప్రవక్తలు దేవునికి మరియు మానవాళికి మధ్య వారధిగా పనిచేశారు.

## పరిచయం
వాస్తవానికి, ఒక ప్రవక్త దేవుని ప్రతినిధి, అతను దేవుని చిత్తాన్ని వెల్లడిస్తాడు,  మతపరమైన బోధనలను అందిస్తాడు. అతను అప్పుడప్పుడు ప్రవచనాలు కూడా చేయవచ్చు. అయితే, అతను  ప్రవక్త అని పిలువబడటానికి ఇది మాత్రమే కారణం కాదు. మోషేను ప్రవక్త అని కూడా పిలిచినప్పటికీ, ఇశ్రాయేలులో ప్రవక్తల యుగం సమూయేలు (క్రీ.పూ. 1050)తో ప్రారంభమైంది. కొంతమంది ప్రవక్తలు చిన్న సమూహాలలో నివసించారు. ప్రజల నుండి విరాళాలతో జీవించారు, మరికొందరు గృహస్థులు. వారు బెరడు వస్త్రాలు ధరించారు. వారి శరీరాలపై మచ్చలు స్పష్టంగా కనిపించాయి ఎందుకంటే వారు తపస్సు యొక్క రూపంగా తమపై గాయాలు చేసుకున్నారు. దేవుని ఆత్మ ఆవహించినప్పుడు మరియు ట్రాన్స్‌లో ఉన్నప్పుడు, వారు పాడతారు, నృత్యం చేస్తారు లేదా ఏడుస్తారు. ఆ సమయంలో, వారు వింతైన హావభావాలు మరియు సంకేత చర్యలను కూడా చేసేవారు.

బాల్ దేవుడి ప్రవక్తలు వంటి తప్పుడు ప్రవక్తల గురించి కూడా బైబిల్ ప్రస్తావిస్తుంది. వారు దేవుని ప్రవక్తలను అనుకరించారు. దురుద్దేశంతో దేవుని చిత్తాన్ని తప్పుగా అర్థం చేసుకున్నారు. నదుల స్వర్ణయుగం క్రీస్తుపూర్వం ఎనిమిదవ శతాబ్దం నుండి క్రీస్తుపూర్వం ఆరవ శతాబ్దం వరకు ఉంది. యెషయా (క్రీ.పూ. 740), యిర్మీయా (12 చిన్న నదులు, ఆమోస్, మొదలైనవి), మరియు యెహెజ్కేలు (క్రీ.పూ. 580) వంటి గొప్ప ప్రవక్తలు ఆ కాలానికి చెందినవారు. వారు దేవుని నిజమైన భక్తులు మరియు మోషే సంప్రదాయాన్ని మరియు అతని నైతిక ఏకేశ్వరోపాసనను సంరక్షించారు మరియు అభివృద్ధి చేశారు.

క్రీ.పూ. 400 తర్వాత, ఇశ్రాయేలులో ప్రవక్తలు లేరు; వారి స్థానంలో తమ జ్ఞానాన్ని దైవికంగా ఇవ్వబడినదిగా భావించే మరియు కొన్నిసార్లు తమను తాము ప్రవక్తలుగా భావించే జ్ఞానులు ఉన్నారు.

బైబిల్ (కొత్త నిబంధన) యొక్క చివరి భాగంలో, ప్రవక్త అంటే వెల్లడి యొక్క ప్రకటనల ప్రకటనకర్త మరియు వ్యాఖ్యాత, కొన్నిసార్లు భవిష్యత్తు సంఘటనలను వెల్లడిస్తాడు. ఈ కోణంలో, బాప్టిస్ట్ యోహాను ఒక ప్రవక్త. అతని అధికారిక బోధనలు మరియు శక్తివంతమైన అద్భుతాల కారణంగా, యేసును ప్రవక్త మరియు మెస్సీయ (గొప్ప ప్రవక్త)గా పరిగణించారు.

ప్రారంభ క్రైస్తవ చర్చిలో, ప్రవక్తలు తమ సోదరులకు బోధించే, ప్రోత్సహించే మరియు ఓదార్చే శక్తిని కలిగి ఉన్నవారు. వారు కొన్నిసార్లు భవిష్యత్తు సంఘటనలను కూడా వెల్లడించారు.

## ఇవి కూడా చూడండి

* ప్రవచనం
* ఇస్లామీయ ప్రవక్తలు

వర్గం:మత ప్రవక్తలు

## బయటి లింకులు
భుజము(అయోమయ నివృత్తి)

* భుజము(గణిత శాస్త్రము) - జ్యామితికి సంబంధించింది.
* భుజము - జీవ శాస్త్రమునకు సంబంధించింది.
అహ్మద్‌నగర్ లోక్‌సభ నియోజకవర్గం

**అహ్మద్‌నగర్ లోక్‌సభ నియోజకవర్గం** (Ahmednagar Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. 1962 నుంచి ఇప్పటివరకు జరిగిన 13 ఎన్నికలలో 11 సార్లు కాంగ్రెస్ పార్టీ విజయం సాధించగా, 2 సార్లు భారతీయ జనతా పార్టీ విజయం సాధించింది. 2009లో భారతీయ జనతా పార్టీ అభ్యర్థి దిలీప్ కుమార్ గాంధీ విజయం సాధించి ఈ స్థానం నుంచి ప్రాతినిధ్యం వహిస్తున్నాడు.
## నియోజకవర్గంలోని సెగ్మెంట్లు
ఈ లోక్‌సభ నియోజకవర్గంలో 6 అసెంబ్లీ సెగ్మెంట్లు ఉన్నాయి.
*షెవగాన్
*రాహురి
*పార్నెర్
*అహ్మద్‌నగర్ సిటీ
*శ్రీగొండ
*కర్జాత్ జమ్‌ఖేడ్
## విజయం సాధించిన అభ్యర్థులు
*1962: మోతీలాల్ ఫిరోడియా (కాంగ్రెస్ పార్టీ)
*1967: అనంతరావ్ పాటిల్ (కాంగ్రెస్ పార్టీ)
*1971: అన్నాసాహెబ్ షిండే (కాంగ్రెస్ పార్టీ)
*1977: అన్నాసాహెబ్ షిండే (కాంగ్రెస్ పార్టీ)
*1980: చంద్రభాన్ పాటిల్ (కాంగ్రెస్ పార్టీ)
*1984: యశ్వంతరావ్ గఢక్ పాటిల్ (కాంగ్రెస్ పార్టీ)
*1989: యశ్వంతరావ్ గఢక్ పాటిల్ (కాంగ్రెస్ పార్టీ)
*1991: యశ్వంతరావ్ గఢక్ పాటిల్ (కాంగ్రెస్ పార్టీ)
*1996: మారుతి షెల్కే (కాంగ్రెస్ పార్టీ)
*1998: బాలాసాహెబ్ విఖే పాటిల్ (కాంగ్రెస్ పార్టీ)
*1999: దిలీప్ కుమార్ గాంధీ (భారతీయ జనతా పార్టీ)
*2004: తుకారాం గఢక్ (కాంగ్రెస్ పార్టీ)
*2009: దిలీప్‌కుమార్ గాంధీ (భారతీయ జనతా పార్టీ)
*2014:దిలీప్‌కుమార్ గాంధీ (భారతీయ జనతా పార్టీ)
*2019:సుజయ్ విఖే పాటిల్

## 2009 ఎన్నికలు
2009 ఎన్నికలలో భారతీయ జనతా పార్టీకు చెందిన దిలీప్ కుమార్ గాంధీ తన సమీప ప్రత్యర్థి నేషనలిస్ట్ కాంగ్రెస్ పార్టీ అభ్యర్థి అయిన శివాజీ కార్దిలేపై 46,731 ఓట్ల ఆధిక్యతతో విజయం సాధించాడు. భారతీయ జనతా పార్టీ అభ్యర్థికి 3,12,047 ఓట్లు రాగా, నేషనలిస్ట్ కాంగ్రెస్ పార్టీ అభ్యర్థికి 2,65,316 లభించాయి. ఇండిపెండెంట్ అభ్యర్థి రాజీవ్ రాజలే 1,52,795 ఓట్లతో మూడవ స్థానంలో నిలిచాడు.
## ఇవి కూడా చూడండి
*అహ్మద్‌నగర్ జిల్లా

## మూలాలు

## వెలుపలి లంకెలు
యానకం(కాంతి)

దృశా మాధ్యమం (యానకం)  అంటే విద్యుదయస్కాంత తరంగాలు ప్రసారం చేసే పదార్థం. ఈ తరంగాలు ఏ పదార్థాల గుండా ప్రయాణం చేస్తాయో ఆ పదార్థాలను యానకం అంటారు. ఇది ప్రసార మాధ్యమం యొక్క ఒక రూపం. మాధ్యమం పర్మిటివిటీ, ప్రవేశ్యశీలతలు విద్యుదయస్కాంత తరంగాలు  ఎలా వ్యాపిస్తాయో నిర్వచిస్తాయి. మాధ్యమానికి స్వభావజ  అవరోధం ఉంటుంది. దీనిని క్రింది సమీకరణం ద్వారా తెలుసుకోవచ్చు. 

:: \eta = {E_x \over H_y}

దీనిలో E_x ,H_y  లు వరుసగా విద్యుత్ క్షేత్రం, అయస్కాంత క్షేత్రాలను సూచిస్తాయి. ఈ ప్రాంతంలో విద్యుత్ వాహకత లేనప్పుడు పై సమీకరణం క్రింది విధంగా రాయవచ్చు.

:: \eta = \sqrt{\mu \over \varepsilon}\ .

ఉదాహరణకు, శూన్య ప్రదేశంలో స్వభావజ అవరోధాన్ని "శూన్యం అవరోధ లక్షణం" గా పిలుస్తారు. దీనిని *Z*0   తో సూచిస్తారు. అపుడు,

:: Z_0 = \sqrt{\mu_0 \over \varepsilon_0}\ .

మాధ్యమం గుండా తరంగాలు c_w = \nu \lambda  (ఇందులో విద్యుదయస్కాంత తరంగాల పౌనఃపున్యం \nu , తరంగదైర్ఘ్యం \lambda అవుతుంది.)  వేగంతో ప్రసారం చేయబడతాయి. ఈ సమీకరణాన్ని ఈ రూపంలో కూడా రాయవచ్చు:

:  c_w = {\omega \over k}\ ,

దీనిలో తరంగ    కోణీయ పౌనఃపున్యం \omega , తరంగ సంఖ్య k అవుతుంది. ఎలక్ట్రికల్ ఇంజనీరింగులో \beta గుర్తు ను దశా స్థిరాంకం అందురు. ఇది తరచుగా  k బదులుగా వాడతారు. 

శూన్య ప్రదేశంలో  విద్యుదయస్కాంత తరంగాల ప్రచారం వేగం, ఆదర్శవంతమైన ప్రామాణిక సూచన స్థితి (పరమ శూన్య ఉష్ణోగ్రత  వంటిది), ఇది  సాంప్రదాయకంగా *c*0 చే సూచించబడుతుంది.

: c_0 = {1 \over \sqrt{\varepsilon_0 \mu_0}}\ ,
: దీనిలో  \varepsilon_0  విద్యుత్ స్థిరాంకం,  ~ \mu_0 \  అయస్కాంత స్థిరాంకం.

## మూలాలు

:::

వర్గం:భౌతిక శాస్త్రం
ఉస్మానాబాద్ లోక్‌సభ నియోజకవర్గం

**ఉస్మానాబాద్ లోక్‌సభ నియోజకవర్గం** (Osmanabad Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. 1957 నుంచి ఇప్పటివరకు జరిగిన 14 ఎన్నికలలో 10 సార్లు కాంగ్రెస్ పార్టీ విజయం సాధించగా, 2 సార్లు శివసేన పార్టీ, 2009లో నేషనలిస్ట్ కాంగ్రెస్ పార్టీ విజయం సాధించింది. 2009లో కాంగ్రెస్ పార్టీ అభ్యర్థి పద్మసిన్హా పాటిల్ విజయం సాధించి ఈ స్థానం నుంచి ప్రాతినిధ్యం వహిస్తున్నాడు.
## నియోజకవర్గంలోని సెగ్మెంట్లు
*ఔసా
*ఉమర్గా
*తుల్జాపూర్
*ఉస్మానాబాద్
*పరండా
*బార్షి

## పార్లమెంటు సభ్యులు

## 2009 ఎన్నికలు
2009 ఎన్నికలలో నేషనలిస్ట్ కాంగ్రెస్ పార్టీకి చెందిన అభ్యర్థి పద్మసిన్హా పాటిల్ తన సమీప ప్రత్యర్థి శివసేనకు చెందిన రవీంద్ర గైక్వాడ్ పై 6, 787 ఓట్ల ఆధిక్యతతో విజయం సాధించాడు. పాటిల్ కు 4, 08, 840 ఓట్లు రాగా, గైక్వాడ్ కు 4, 02, 053 ఓట్లు లభించాయి.
## ఇవి కూడా చూడండి
*ఉస్మానాబాద్ జిల్లా
*షోలాపూర్ జిల్లా

## మూలాలు

## వెలుపలి లంకెలు
అక్షరమాల

**అక్షరమాల** అనగా అక్షరముల యొక్క ప్రామాణిక అమరిక. అక్షరములను ఒక పద్ధతి ప్రకారం కూర్చడం వలన దీనిని అక్షరమాల అంటారు. అక్షరమాలను *[[వ్రాయోలి]]* అని కూడా అంటారు. వర్ణమాలను ఆంగ్లంలో అల్ఫాబెట్ అంటారు. అక్షరమాలలో రాత గుర్తులు లేదా లిపి చిహ్నాలు ప్రాథమికంగా ఉంటాయి. సాధారణ సూత్రం ఆధారంగా ఒకటి లేదా ఎక్కువ భాష(నుడి)లలో రాయడానికి ఉపయోగించే అక్షరాలు మాట్లాడే భాష యొక్క ప్రాథమిక శబ్దములను (వర్ణాలను) సూచిస్తాయి. ఇది వ్రాసే వ్యవస్థల యొక్క ఇతర రకాలకు భిన్నంగా ఉంటుంది, ఉదాహరణకు శబ్దశ్రేణి (ఇందులో ప్రతి పాత్ర శబ్దశ్రేణాక్షరాన్ని సూచిస్తుంది), శబ్దలేఖముల (ఇందులో ప్రతి పాత్ర ఒక పదం, పదాంశం, లేదా అర్థవిభాగాన్ని సూచిస్తుంది) వంటి వాటికి.

ఒక నిజమైన అక్షరమాల ఒక భాష యొక్క అచ్చులకు అలాగే హల్లులకు అక్షరాలను కలిగి ఉంటుంది. ఈ భావనలో మొదటి "నిజమైన అక్షరమాల" గ్రీకు అక్షరమాల అని నమ్ముతారు, ఇది ఫోనీషియన్ అక్షరమాల యొక్క మార్పు రూపం. అక్షరమాలలో గాని అచ్చుల యొక్క ఇతర రకాలలో గాని అన్ని సూచించబడవు, ఫోనీషియన్ వర్ణమాల (ఇటువంటి వ్యవస్థలను అబ్జాడ్స్ అంటారు) వంటి సందర్భంలో లేదంటే అచ్చులు విశేషచిహ్నలలో లేదా హల్లుల యొక్క మార్పులలో ప్రదర్శించబడతాయి, ఉదాహరణకు భారతదేశం, నేపాల్ లలో ఉపయోగించే దేవనాగరి లిపి లాగా (ఈ వ్యవస్థలను గుణింతాల వ్యవస్థ లేదా అక్షరశబ్దవ్యవస్థ అని అంటారు).

డజన్ల కొద్ది అక్షరమాలలు నేడు వాడుకలో ఉన్నాయి, వీటిలో లాటిన్ అక్షరమాల అత్యంత ప్రజాదరణ పొంది ఉంది, ఇది గ్రీక్ భాష నుండి ఉద్భవించింది. అనేక భాషలు లాటిన్ అక్షరమాల యొక్క రూపాంతరాలను ఉపయోగిస్తున్నాయి, అదనపు అక్షరముల ఏర్పాటుకు భేదాన్ని సూచించే గుర్తులను ఉపయోగిస్తున్నారు. ఇందులో ఒకటి ఆంగ్ల భాష, ఇది 26 అక్షరాలను ఈ విధంగా కలిగి ఉంది, అవి: a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z. చాలా అక్షరమాలలలోని అక్షరాలు పంక్తులుగా (సరళ రచన) కూర్చబడి ఉంటాయి, అలాగే బ్రెయిలీ, ఫింగర్ స్పెల్లింగ్,, మోర్స్ కోడ్ లలో ఉపయోగించే అసాధారణ అక్షరమాలల వంటి వాటిలో కూడా ఉంటాయి.

అక్షరమాలలు సాధారణంగా వాటి అక్షరాల యొక్క ఒక ప్రామాణిక క్రమ సంబంధాన్ని కలిగి ఉంటాయి. సమకలన ప్రయోజనాల కోసం ఉపయోగకరమైన వాటిని ఇది చేస్తుంది, ప్రత్యేకంగా అనుమతించే పదాలచే అక్షరక్రమంలో వేరు చేస్తుంది. సంఖ్యా జాబితాల వంటి సందర్భాలలో "సంఖ్యా" క్రమ అంశాల యొక్క ప్రత్యామ్నాయ పద్ధతిగా కూడా అర్థమయ్యేలా వీటి అక్షరాలను ఉపయోగించవచ్చు.

## శబ్దవ్యుత్పత్తి
ఈ ఆంగ్ల పదం "అల్ఫాబెట్" పూర్వ లాటిన్ పదం ఆల్ఫాబీటం నుండి మధ్య ఆంగ్లంలోకి వచ్చింది, గ్రీకు వర్ణమాల యొక్క మొదటి రెండు అక్షరాలైన ఆల్ఫా, బీటా నుండే ఇది క్రమంగా గ్రీకు ἀλφάβητος (ఆల్ఫోబెటోస్) గా ఉద్భవించింది. క్రమంగా ఆల్ఫా, బీటా, ఫోనీషియన్ వర్ణమాల యొక్క మొదటి రెండు అక్షరాల నుండి వచ్చాయి,, వాస్తవ అర్థం వరుసక్రమంలో ఎద్దు (ఆక్స్), ఇల్లు (హౌస్).

## తెలుగు అక్షరమాల
ప్రధాన వ్యాసం తెలుగు అక్షరమాల

తెలుగు భాషకు అక్షరములు యాభై ఆరు. వీటిని అచ్చులు, హల్లులు, ఉభయాక్షరములుగా విభజిస్తారు. ఇరవై ఒకటవ శతాబ్దంలో బాగా వాడుకలో ఉన్నాయి.16 అచ్చులు, 38 హల్లులు, నకార పొల్లు, నిండు సున్న, వెరసి 56 అక్షరములు. అరసున్న, విసర్గ వాడకం చాలవరకూ తగ్గిపోయింది. తెలుగు వర్ణ సముదాయమును మూడు విధాలుగా విభజించవచ్చును.

## ఇవి కూడా చూడండి

* తెలుగు వర్ణమాల
* గ్రీకు వర్ణమాల
* అక్షరం

## బయటి లింకులు

వర్గం:వర్ణమాలలు
సముచ్ఛయము

తార్కిక వలయాలలో, గణిత శాస్త్రములో "," అనే సంయోజకమును "తార్కిక సముచ్చయము" అంటారు. "," అనే సంయోజకముతో కలుపబడిన రెండు ప్రవచనాలూ "సత్యము" లైతే తార్కిక సముచ్చయము యొక్క సత్య విలువ "సత్యము" అవుతుంది. కలుపబడిన రెండు ప్రవచనాలలో ఏ ఒక్కటి అసత్యమైనా సముచ్చయము యొక్క సత్యవిలువ "అసత్యము" అవుతుంది. వీటిని "క్యాలిక్యులేటర్", "కంప్యూటర్" లలో ఉపయోగించే తార్కిక వలయాలలో ఉపయోగిస్తారు.
## సూచించే విధానం
గణిత శాస్త్రములో రెండు ప్రవచనాల మధ్య అనుసంధానంగా సముచ్చయమునకు **∧** గుర్తును ఉపయోగిస్తారు."ఎలక్ట్రానిక్స్"లో **<math>\cdot</math>** గాను, ప్రొగ్రామింగ్ భాషలలో **&amp;** or **and** గాను ఉపయోగిస్తారు.
## నిర్వచనము
తార్కిక వలయాలలో రెండు విలువలు సత్యము అయినపుడు మాత్రమే వాటి సంయోజకము సత్యము అయినట్లు ఉపయోగించే సంయోజకమును "సముచ్చయము" అంటారు.

## సత్య పట్టిక

~A \land Bయొక్క సత్య పట్టిక:

## ధర్మములు
**[[commutativity]]: yes**

**[[associativity]]: yes**

**[[distributivity]]:** with various operations, especially with *[[logical disjunction|or]]*

**[[idempotency]]: yes**

**[[Monotonic function#Boolean functions|monotonicity]]: yes**

**truth-preserving: yes**
When all inputs are true, the output is true.

**falsehood-preserving: yes**
When all inputs are false, the output is false.

## ఇవి కూడా చూడండి

## బయటి లింకులు
*Wolfram MathWorld: Conjunction

## మూలాలు

వర్గం:గణిత శాస్త్రము